Kecskéd Község Önkormányzata

Képviselő-testülete

2852.Kecskéd, Vasút u. 105.

Jegyzőkönyv

Készült 2022. április 12.-én 18 órakor

megtartott képviselő-testületi ülésről

Helye: Polgármesteri Hivatal Tanácsterme

2852. Kecskéd, vasút u. 105.

Jelen vannak: Jelenléti ív szerint

Jelen van:

Kaszányiné Ruppert Tímea alpolgármester

dr. Blaschek Orsolya képviselő

Depnerné Nekernusz Borbála képviselő

Hartman József képviselő

László Gábor képviselő

Nehiba Bernadett Teréz képviselő

Nincs jelen:

Grúber Zoltán polgármester

Meghívottak:

ÉDV Zrt. részéről Stang Elemér

Civil szervezetek vezetői, képviselői

Napirendi pontok:

Javasolt:

1. Beszámoló a két ülés között végzett munkákról és a lejárt határidőjű

határozatok végrehajtásáról, valamint az előző ülés óta eltelt időben végzett

fontosabb munkákról és főbb eseményekről.

2. ÉDV Zrt. 2021.es hozzájárulás elszámolása

3. Kecskédi Német Nemzetiségi Dalárda beszámolója,2021-es elszámolása, és

a 2022. évre vonatkozó pályázata

4. Kecskédi Lovas Baráti Kör beszámolója, 2021-es elszámolása

5. Kecskédi Önkéntes Tűzoltó Egyesület beszámolója, és 2021-es elszámolása

6. Kecskédi Néptánc Egyesület 2021-es beszámolója és kérelme

7. Rendezési Terv módosítására kérelem

8. Nyugdíjas Klub beszámolója

9 .Bendegúz Vére Hagyományőrző és Íjász Egyesület beszámolója

10. 2021. évi közművelődési feladatellátásról tájékoztató

11.Tájékoztatás a bölcsőde építéséről

12. Hivatali helyiségen kívüli, valamint a hivatali munkaidőn kívül történő

házasságkötés engedélyezéséről szóló rendelet

13. Egyebek

14. Kérdés, interpelláció önkormányzat ügyben

**1. napirend Napirendek elfogadása**

**Kaszányiné Ruppert Tímea alpolgármester:** Megnyitja az ülést, köszönti a megjelent a képviselő-testületi tagokat, a település jegyzőjét, valamint Stang Elemér urat az ÉDV Zrt részéről.

Megállapítja, hogy a megjelent képviselők száma hat fő. A képviselő-testületi ülés határozatképes.

Ismerteti a napirendi pontokat és azok tárgyalási sorrendjét.

Írásos meghívót a képviselő-testület tagjai előzetesen megkapták.

Megkérdezem a képviselő-testület tagjait, hogy elfogadják-e a

napirendi pontokra és azok tárgyalási sorrendjére tett javaslatot?

Aki elfogadja, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**53/2022. (IV.12.) sz. határozata**

Kecskéd Község Önkormányzat Képviselő-testülete a 2022. április 12-i testületi ülés napirendi pontjaira és azok tárgyalási sorrendjére vonatkozó javaslatot jóváhagyja és tudomásul veszi.

**Határidő:** azonnal

**Felelős:** alpolgármester

**2. napirend ÉDV Zrt. 2021.es hozzájárulás elszámolása**

**Kaszányiné Ruppert Tímea alpolgármester:** A napirendhez tartozó anyagot mindenki előzetesen megkapta. Van-e kérdés, észrevétel ezzel kapcsolatban?

**Hartman József képviselő:** Azt szeretném megkérdezni, hogy mi az oka annak, hogy hétfőn reggel megy villogó sárga fénnyel az autótok a faluban? Vasút utca, Malom utca főleg.

**Stang Elemér ÉDV Zrt.:** Hétvégén kevesebben vannak bent, ezért hétfőn reggel ellenőrzik a szakaszokat a munkatársak. Főleg a Vasút utcai szakasznál vannak problémák. Az átemelőket folyamatosan ellenőrzik. Semmi extra.

**Kaszányiné Ruppert Tímea alpolgármester:** Korábban László Gábor képviselő úr kérdezte a felújítási részét a beszámolónak. A tervezett munkákból mi az, ami megvalósult?

**Stang Elemér ÉDV Zrt. :** Az oroszlányi befolyásnál ki kellett cserélni kb. 30 méter hosszan egy 600-as vezetéket. Ez az egy munka valósult meg. Ez Kétmillió forintos munka volt.

**Kaszányiné Ruppert Tímea alpolgármester:** Köszönöm. Van-e még kérdése valakinek? Nincs. Aki elfogadja az ÉDV Zrt. 2021. évi hozzájárulás elszámolását, kérem, kézfelemeléssel jelezze.

Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**54/2022. (IV.12.) sz. határozata**

Kecskéd Község Önkormányzat Képviselő-testülete az ÉDV Zrt. önkormányzati tulajdonú kommunális szennyvíz vízi közmű 2021. évi használati díj és víziközmű fejlesztési hozzájárulás tárgyában benyújtott elszámolását jóváhagyja és tudomásul veszi.

**Határidő:** azonnal

**Felelős:** alpolgármester

**Stang Elemér ÉDV Zrt.** Köszönöm szépen. Én elköszönök Önöktől és nem csak most. Holnaptól nyugdíjas leszek, az utódom Csiszár László lesz. Köszönöm a sok éves együttműködést, segítséget, támogatást.

**3. napirend: Beszámoló a két ülés között végzett munkákról és a lejárt**

**határidőjű határozatok végrehajtásáról, valamint az előző ülés**

**óta eltelt időben végzett fontosabb munkákról és főbb**

**eseményekről**.

**Kaszányiné Ruppert Tímea alpolgármester:** Az előterjesztést mindenki előzetesen megkapta. Az április 3.-a óta eltelt időszakban történtekről szeretnélek tájékoztatni benneteket. Az mindenki előtt ismert, hogy mi lett a választás eredménye. Kiküldtük a helyieknek a választási eredményt, ezúton is gratulálunk képviselőasszonynak, hogy ismét megnyerte a körzetben a választást.

4.-én megtörtént a bölcsőde területének átadás-átvétele. Átadtuk a területet a kivitelezőnek.

5.-én a Vasút utca mellett közművesítés közben gázvezeték átvágása történt.

6.-án volt egy előzetes Falunapi megbeszélés.

Játszótér karbantartás miatt, hogy minősítést tudjunk rá kapni, megrendeltük a munkákat. Bruttó Hatvanötezer forint költsége lesz, egy helyi vállalkozó végzi el a munkát.

Van- e kérdés, észrevétel? Nincs.

Aki elfogadja a két ülés közötti beszámolót, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**55/2022. (IV.12.) sz. határozata**

Kecskéd Község Önkormányzat Képviselő-testülete a lejárt idejű határozatokról és a két ülés között történt eseményekről szóló beszámolót jóváhagyja és tudomásul veszi.

**Határidő:** azonnal

**Felelős:** alpolgármester

**4. napirend Hivatali helyiségen kívüli, valamint a hivatali munkaidőn kívül**

**történő házasságkötés engedélyezéséről szóló rendelet**

**Kaszányiné Ruppert Tímea alpolgármester:** Megadom a szót jegyző úrnak.

**Kocsis Gábor jegyző**: A törvényességi felügyelet vizsgálta a megyében ezeket a helyi rendeleteket. Kifogásolja, hogy az összegek megállapításánál a bruttó és nettó szavakat használjuk, mert ez ÁFÁ-ra utal. Valamint egy régi tanácsi rendeletre hivatkozik a jelenlegi rendeletünk. Ezért módosítanunk kell. Most a járulékokkal emelt összeg szavak fognak szerepelni a szövegben.

**Hartman József képviselő**: Átolvastam és megütötte a szemem, az, hogy kevesebb összeget szedünk be, mint amennyit fizetni kell a szertartásért, ha kivonul az irodából külső helyszínre?

**Kocsis Gábor jegyző**: Ha az irodában köz házasságot, azért nem kell fizetni semmit. Igen, de ezen most nem tudunk emelni, mert a vészhelyzet miatt nem lehet emelni semmilyen díjon.

**Hartman József képviselő**: Ki volt az az idióta, aki ezt elfogadta?

**Kocsis Gábor jegyző**: Ez eddig is így volt, elfogadtátok 2011-ben az alaprendeletet, 2018-ban lett módosítva, elfogadtátok. Az anyakönyvvezető díját meg azért nem nagyon bántanám, mert nem nagyon van ilyen külsős házasságkötés, nem olyan sok van egy évben, hogy ettől ő milliomos legyen,

valaki akárhány éve csinálja ezt, akkor is fel kell készülnie, fodrászhoz, kozmetikushoz menni, be kell jönnie hétvégén, szombaton. Azért mondom, mert volt ebből itt a hivatalban is feszültség, annak a kolléganőnek, kettőnek, háromnak, aki ezt mondta, mondtam, hogy be lehet jönni hétvégén, szombaton és csinálhatja, ha van hozzá kedve, meg egyébként is, ha van kedve elvégezni hozzá egy tanfolyamot, ehhez végzettség kell, én úgy gondolom, hogy nincs túlfizetve, ez egy középkategóriás összeg. Mindenhol más ez az összeg, amikor én nősültem, már akkor is Tatán Harmincezer volt ez az összeg.

**Hartman József képviselő**: Nem az összeget sokallom, hanem, tartsuk evidenciában, hogy emeljünk a díjon, majd, ha már lehet.

**Kaszányiné Ruppert Tímea alpolgármester:** Van-e még valakinek ezzel kapcsolatban kérdése, észrevétele? Nincs, Aki elfogadja a „ Hivatali helyiségen kívüli, valamint a hivatali munkaidőn kívül történő házasságkötés engedélyezéséről szóló rendelet módosítását, kérem, kézfelemeléssel jelezze.

Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül elfogadta a rendeletet.

**5. napirend Kecskédi Német Nemzetiségi Dalárda beszámolója, 2021-es**

**elszámolása, és a 2022. évre vonatkozó pályázata**

**Kaszányiné Ruppert Tímea alpolgármester:** Szeretettel köszöntöm Geracsek Alfrédnét a Kecskédi Német Nemzetiségi Dalárda képviseletében. A Dalárda megküldte a 2021-es tevékenységéről szóló beszámolót, a pénzügyi elszámlást az önkormányzati támogatásról, valamint a pályázati adatlapját a 2002-es évtámogatásához. Most a beszámolót tárgyaljuk. Szeretnéd-e kiegészíteni szóban az írásbeli beszámolót?

**Geracsek Alfrédné Dalárda:** Nem szeretném. Köszönöm.

**Kaszányiné Ruppert Tímea alpolgármester:** Van-e valakinek kérdése? Nincs. A COVID megnehezítette az életét minden kulturális szervezetnek, a működését is. Az év utolsó negyedévét azért Ti nagyon mozgalmasan töltöttétek. Én külön szeretném megköszönni a Páros Találkozón nyújtott segítségeteket. Amikor baj van, akkor a legfontosabb az összetartás, amit Ti akkor, ott az ebéd alatt csináltatok, én nem tudok eléggé hálás lenni. Számíthatunk Rátok, ha közösségi rendezvény van.

**Geracsek Alfrédné Dalárda**: Nagyon szívesen. Én is szeretném megköszönni a Dalárda nevében a támogatást az önkormányzatnak, már végre meg tudtuk tartani a 30 éves Jubileumi évfordulónkat tartani nem kevés önkormányzati támogatást kaptunk hozzá illetve a képviselőktől is, ezt is nagyon köszönjük. Vannak célkitűzéseink. Bízunk abban, hogy az év végére is fel tudunk mutatni valamit. Eddig a táncosok helyiségében gyakoroltunk, most már vissza tudunk menni a művelődési házba. Próbáljuk összetartani a csapatot és továbbra is aktívak maradni.

**Kaszányiné Ruppert Tímea alpolgármester:** Köszönjük a tavalyi és az előző évi segítségeteket is. Ebben az évben következik a május 1-i Falunap, akkor is számítunk a segítségetekre.

**Hartman József képviselő**: Van-e remény arra, hogy fiatalodjatok, megújuljatok?

**Geracsek Alfrédné Dalárda**: Nagyon nehéz bevonni ebbe fiatalokat.

**Kaszányiné Ruppert Tímea alpolgármester:** Aki elfogadja a Dalárda beszámolóját, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**56/2022. (IV.12.) sz. határozata**

Kecskéd Község Önkormányzat Képviselő-testülete a Kecskédi Német Nemzetiségi Dalárda 2021. évi tevékenységéről szóló beszámolót jóváhagyja és tudomásul veszi.

**Határidő:** azonnal

**Felelős:** alpolgármester

**Kaszányiné Ruppert Tímea alpolgármester.** A Dalárda pénzügyi támogatása a Német nemzetiségi Önkormányzaton keresztül történik. Ott mindent rendben talált a hivatal a számlákkal. Elfogadásra javasoljuk a támogatással való elszámolást. Van ezzel kapcsolatban valakinek kérdése? Nincs. Aki elfogadja a Dalárda pénzügyi elszámolását, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**57/2022. (IV.12.) sz. határozata**

Kecskéd Község Önkormányzat Képviselő-testülete a Kecskédi Német Nemzetiségi Dalárda 2021. évi önkormányzati támogatás felhasználásával kapcsolatos elszámolást jóváhagyja és tudomásul veszi.

**Határidő:** azonnal

**Felelős:** alpolgármester

**6. napirend Kecskédi Lovas Baráti Kör beszámolója, 2021-es elszámolása**

**Kaszányiné Ruppert Tímea alpolgármester:** Sok szeretettel köszöntöm a Kecskédi Lovas Baráti Kör elnökét Wittmann Csabát és a leköszönő elnököt Neckernusz Józsefet. A képviselő-testület tagjai előzetesen írásban megkapták a beszámolót, a hivatal dolgozói ellenőrizték a pénzügyi elszámolást. Rendben találták. A beszámolóval kapcsolatban van-e észrevétel? Nincs. A tavalyi évben sok programotok volt a COVID ellenére. Szép eredményeket értetek el, amihez gratulálok. Örülök neki, hogy színesítitek az önkormányzati rendezvényeket, akár március 15-ét, vagy Szüreti felvonulást, Október 23.-át, Hősök Napját. Nagyon nagy kincs az, hogy vagytok, színesítitek a rendezvényeinket. külön örülök annak, hogy a nyúlfuttató továbbra is megy. Nagy sikere van a lakosság körében. Gratulálni szeretnék az elmúlt időszak eredményeihez Jóska, úgy gondolom, hogy nagyon szépen felfuttatad ezt az egyesületet, nagyon szép sikereket értetek el és azt kívánom, a Csabinak, hogy ezt meg tudja fejelni és még feljebb vigye az egyesület működését. A Lovas Nap sikert aratott eddig is, azt tudom, hogy az a kettőtöké volt, kívánom, hogy annak is további sikerei legyenek.

**Neckernusz József Kecskédi Lovas Baráti Kör**: Szeretném megköszönni a veletek ápolt jó kapcsolatot, képviselő-testületnek és polgármester úrnak az erkölcsi és anyagi támogatásokat az elmúlt 11 év alatt, nagyon jó volt veletek együtt dolgozni a mindenkori képviselő-testületekkel, kívánok az egyesületnek is a továbbiakra sok sikert, jó együttműködést.

**Kaszányiné Ruppert Tímea alpolgármester** : Köszönjük szépen. Van-e még kérdés, a Lovas Baráti Kör elnökeihez? Nincs. Aki elfogadja a Lovas Baráti Kör beszámolóját, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**58/2022. (IV.12.) sz. határozata**

Kecskéd Község Önkormányzat Képviselő-testülete a Kecskédi Lovas Baráti Kör 2021. évi tevékenységéről szóló beszámolót jóváhagyja és tudomásul veszi.

**Határidő:** azonnal

**Felelős:** alpolgármester

**Kaszányiné Ruppert Tímea alpolgármester:** Aki elfogadja a Lovas Baráti Kör önkormányzati pénzügyi támogatásának pénzügyi elszámolását, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**59/2022. (IV.12.) sz. határozata**

Kecskéd Község Önkormányzat Képviselő-testülete a Kecskédi Lovas Baráti Kör 2021. évi önkormányzati támogatás felhasználásával kapcsolatos elszámolást jóváhagyja és tudomásul veszi.

**Határidő:** azonnal

**Felelős:** alpolgármester

**Kaszányiné Ruppert Tímea alpolgármester:** Köszönjük szépen, hogy itt voltatok. Sok sikert kívánunk a továbbiakban.

**7. napirend Kecskédi önkéntes Tűzoltó Egyesület beszámolója, és 2021-es**

**elszámolása**

**Kaszányiné Ruppert Tímea alpolgármester**: Sok szeretettel köszöntjük Varsányi Jánost. Ha jók az információim, akkor nem csak a Tűzoltók nevében, hanem a Sport nevében is jöttél.

**Varsányi János ÖTE**: Igen, így van. Így volt tavaly is.

**Kaszányiné Ruppert Tímea alpolgármester:** Az írásos beszámolót minden képviselő előzetesen írásban megkapta. Szeretnéd-e szóban kiegészíteni a beszámolót?

Varsányi János ÖTE: Nem szeretném, köszönöm.

**Kaszányiné Ruppert Tímea alpolgármester:** A képviselők részéről van-e valakinek kérdése, észrevétele? Úgy látom nincs. A Tűzoltó Egyesület nagy fejlődésen ment keresztül az elmúlt években. Társadalmi unkában, rendezvényeken való részvételeken és egyéb, a vizek tekintetében, beázások, szivattyúzás, fakivágások, bármilyen rendezvénynél a biztosítások, én ezt szeretném megköszönni nektek, tolmácsold az egyesület tagjainak is, nálatok nincsen gond az utánpótlással, szerencsések vagytok ebben a tekintetben a tűzoltóság és a sport tekintetében is. Jó, hogy most mind a két egyesületet Te képviseled. Itt nem lesz gond azzal, hogy ki viszi tovább a dolgot. Nevelitek őket, versenyre jártok, próbáltok fejlődni. Jó irányt vett az egyesület és követi a XXI. század pörgő elvárását, ami most van. Azt szeretném megkérdezni Tőled, hogy a tavalyi évben beletettük a költségvetésbe a tűzoltó szertár felújításának az első ütemét. Ebből lesz valami? Mik a terveitek?

**Varsányi János ÖTE**: Amikor lekezdtük tervezni, azt gondoltuk, hogy kb. Hétmillió forintból meg tudjuk valósítani a tetőcserét és a szigetelést. De az utóbbi egy évben nagyon elszaladtak az anyagárak. Meg kell vennünk az anyagot, valahova betárolni és valamikor társadalmi munkában megcsinálni, mert lényegesen emelkedtek a költségek. A Tó utcai önkormányzati telket próbáljuk úgy megcsinálni, hogy ott tudjuk tárolni. Adtunk be pályázatot a Magyar Falu Programba autóvásárlásra is. Elsősorban tűzoltó autóra lenne szükségünk, de már örülnénk egy terepjárónak is, főleg a ha a vasút mellett vannak tüzek, oda most ki tudunk menni quaddal is, de azzal csak egy ember tud kimenni. Környei, kecskédi dűlőkbe nem tudsz kimenni rendes autóval, mert nagyon rossz állapotban vannak az utak.

**László Gábor képviselő**: Mennyibe kerülne az amit szeretnétek?

**Varsányi János képviselő**: Öt-hatmillió. De tűzoltó autó lenne a legjobb, mert abban ki tudunk vinni kétezer liter vizet és azzal el tudjuk oltani a tüzet.

**Kaszányiné Ruppert Tímea alpolgármester:** Megkeressük a külföldi kapcsolatainkat, hogy hátha tudunk használtan hozzájutni egy tűzoltó autóhoz.

**Varsányi János képviselő**: Köszönjük.

**Kaszányiné Ruppert Tímea alpolgármester:** Aki elfogadja a Tűzoltó Egyesület beszámolóját, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormán Kecskéd Község Önkormányzat Képviselő-testületének**

**60/2022. (IV.12.) sz. határozata**

Kecskéd Község Önkormányzat Képviselő-testülete a Kecskédi Önkéntes Tűzoltó Egyesület 2021. évi tevékenységéről szóló beszámolót jóváhagyja és tudomásul veszi.

**Határidő:** azonnal

**Felelős:** alpolgármester

**Kaszányiné Ruppert Tímea alpolgármester:** Aki elfogadja a Tűzoltó Egyesület pénzügyi elszámolását, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**61/2022. (IV.12.) sz. határozata**

Kecskéd Község Önkormányzat Képviselő-testülete a Kecskédi Önkéntes Tűzoltó Egyesület 2021. évi önkormányzati támogatás felhasználásával kapcsolatos elszámolást jóváhagyja és tudomásul veszi.

**Határidő:** azonnal

**Felelős:** alpolgármester

**7. napirend Kecskédi Községi Sportkör 2021-es beszámolója és kérelme**

**Kaszányiné Ruppert Tímea alpolgármester:** Az írásos beszámolót minden képviselő előzetesen megkapta. Szeretnél-e szóbeli kiegészítést tenni?

**Varsányi János Sportegyesület**: Nem szeretnék. Köszönöm.

**Nehiba Bernadett képviselő**: Mi a helyzet a területvásárlással?

**Varsányi János Sportegyesület**: a területvásárlásban az önkormányzat segítségét kértük. A Wittmanék hajlandóak eladni, ha megnyerjük a pályázatot a WATI megveszi. Nem tudom a Labdarúgószövetség ebbe belemegy-e? Ez olyan pályázat, hogy ha megnyerjük, a pályát megépítik nekünk.

**Kaszányiné Ruppert Tímea alpolgármester:** De a területvásárlás nincs benne a pályázatban.

**Varsányi János Sportegyesület**: A területet a WATI fogja megvenni.

**László Gábor képviselő**: És kinek a nevére fog kerülni?

**Varsányi János Sportegyesület**: Azt nem tudom.

**Nehiba Bernadett képviselő**: Ez simán működik pályázatban.

**Varsányi János Sportegyesület**: Ahogy az önkormányzatnak papíron fizetünk bérleti díjat, ez működhet a WATI esetében is.

**Kaszányiné Ruppert Tímea alpolgármester:** Aki elfogadja a Sportegyesület beszámolóját, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**62/2022. (IV.12.) sz. határozata**

Kecskéd Község Önkormányzat Képviselő-testülete a Kecskéd KSK 2021. évi tevékenységéről szóló beszámolót jóváhagyja és tudomásul veszi.

**Határidő:** azonnal

**Felelős:** alpolgármester

**Kaszányiné Ruppert Tímea alpolgármester:** Aki elfogadja a Sportegyesület pénzügyi elszámolását, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**63/2022. (IV.12.) sz. határozata**

Kecskéd Község Önkormányzat Képviselő-testülete a Kecskéd KSK 2021. évi önkormányzati támogatás felhasználásával kapcsolatos elszámolást jóváhagyja és tudomásul veszi.

**Határidő:** azonnal

**Felelős:** alpolgármester

**8. napirend Kecskédi Néptánc Egyesület 2021-es beszámolója és kérelme**

**Kaszányiné Ruppert Tímea alpolgármester:** Sok szeretettel köszöntöm Hlotyákné Jakobi Saroltát. Szeretnél-e kiegészítést tenni szóban a beszámolóval kapcsolatban?

**Hlotyákné Jakobi Sarolta Néptáncegyesület**: Nem szeretnék, köszönöm.

Nehiba Bernadett képviselő távozott az ülésről 19 óra 12 perckor.

Jelenlévő képviselők száma öt fő.

**Kaszányiné Ruppert Tímea alpolgármester**: Van- képviselői kérdés, észrevétel? Nincs.

Aki elfogadja a Kecskédi Német Nemzetiségi Táncegyesület beszámolóját, kérem, kézfelemeléssel jelezze. Szavazott a jelenlévő öt fő képviselő. Öt igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**64/2022. (IV.12.) sz. határozata**

Kecskéd Község Önkormányzat Képviselő-testülete a Kecskédi Néptánc Egyesület 2021. évi tevékenységéről szóló beszámolót jóváhagyja és tudomásul veszi.

**Határidő:** azonnal

**Felelős:** alpolgármester

**Kaszányiné Ruppert Tímea alpolgármester:** Az Egyesület pénzügyi elszámolását a hivatal dolgozói megvizsgálták, mindent rendben találtak. Aki

elfogadja a Kecskédi Német Nemzetiségi Táncegyesület pénzügyi elszámolását, kérem, kézfelemeléssel jelezze. Szavazott a jelenlévő öt fő képviselő. Öt igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**65/2022. (IV.12.) sz. határozata**

Kecskéd Község Önkormányzat Képviselő-testülete a Kecskédi Néptánc Egyesület 2021. évi önkormányzati támogatás felhasználásával kapcsolatos elszámolást jóváhagyja és tudomásul veszi.

**Határidő:** azonnal

**Felelős:** alpolgármester

**9. napirend Ingatlan vásárlási kérelem**

**Kaszányiné Ruppert Tímea alpolgármester:** Kürti József kérelme. Minden képviselő előzetesen írásban megkapta a levelet. Kérem a véleményeteket.

**dr. Blaschek Orsolya képviselő**: Mekkora a teljes terület? Milyen beépítési kötelezettség vonatkozik rá?

**Kocsis Gábor jegyző**: 1600 négyzetméter, ezen a területen a legkisebb teleknagyság 900 négyzetméter. A lovaspálya megvásárlásában gondolkodom. Ha ezt eladjuk, ebből finanszírozni tudnánk a lovaspálya megvételét. Nem tudom, hogy hogyan működne? Az egyik belterület, a másik külterület. Én ezt a kettőt kapcsolnám magamban össze. Én addig nem adnám el, amíg nem vizsgáltam meg ezt a lehetőséget.

**Kaszányiné Ruppert Tímea alpolgármester**: A Majki-közben ha eladunk egy területet és oda épület lesz építve, milyen lesz az utcakép? Mind a két oldalon adunk el területet? Több telket kialakít ott az önkormányzat? Itt az elsődleges szerintem az utcakép.

**Hartman József képviselő**: Ott lehetne jó néhány telket kialakítani. Úgy kellene ezeket a telkeket eladni, hogy kecskédi fiatalok jussanak hozzá. Bárhol a faluban akár öreg, akár fiatalabb ház kerül eladásra, ha megnézitek, idegenek veszik meg. Kecskédi fiatalok jussanak lehetőséghez.

**Kaszányiné Ruppert Tímea alpolgármester**: Nem tudom, hogy jogilag ez lehetséges-e? Jegyző úr nagyon rázza a fejét, hogy nem.

**Hartman József képviselő**: Mint alternatívára gondoltam. Tehetsz olyan kiírást, hogy 30 év alatti kecskédi. A Kürti Jóska befektetési szándékkal venné meg a területet.

**dr. Blaschek Orsolya képviselő:** Azt vizsgáljuk meg, hogy mekkora területet kellene megvenni hozzá ahhoz, hogy kijöjjön három telek.

**Kaszányiné Ruppert Tímea alpolgármester:** Akkor nem adjuk el? Nem.

Nehiba Bernadett képviselő megérkezett.

A jelenlévő képviselők száma hat fő.

**dr. Blaschek Orsolya képviselő**: Javaslom, hogy a Képviselő-testület kérje fel a Polgármesteri Hivatalt, hogy a következő ülésére mérje fel a hasznosítás lehetőségeit és kérjen be szándéknyilatkozatokat a szomszédos telkek tulajdonosaitól esetleges telekösszevonásokra és alakításokra vonatkozóan.

**Kaszányiné Ruppert Tímea alpolgármester:** Egyetértés van ezzel? Aki egyetért azzal, hogy nem kívánjuk értékesíteni a Kecskéd 71. hrsz.-ú ingatlant,

valamint kérjük fel a Polgármesteri Hivatalt, hogy a következő ülésére mérje fel a hasznosítás lehetőségeit és kérjen be szándéknyilatkozatokat a szomszédos telkek tulajdonosaitól esetleges telekösszevonásokra és alakításokra vonatkozóan, kérem kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**66/2022. (IV.12.) sz. határozata**

Kecskéd Község Önkormányzat Képviselő-testülete úgy dönt, hogy nem kívánja értékesíteni a tulajdonában lévő Kecskéd 71 hrsz-ú ingatlant. A Képviselő-testület felkéri a Polgármesteri Hivatalt, hogy a következő ülésére mérje fel a hasznosítás lehetőségeit és kérjen be szándéknyilatkozatokat a szomszédos telkek tulajdonosaitól esetleges telekösszevonásokra és alakításokra vonatkozóan.

**Határidő:** azonnal

**Felelős:** alpolgármester

**10. napirend Kecskédi Nyugdíjas Klub beszámolója**

**Kaszányiné Ruppert Tímea alpolgármester**: Sok szeretettel köszöntjük Handl Istvánnét, a Nyugdíjas Klub vezetőjét. Az írásbeli beszámolót minden képviselő előzetesen megkapta. Van-e kérdés?

**Handl Istvánné Nyugdíjas Klub**: A Nyugdíjas Klub 2021. évben összesen Háromszázhatvanezer forint támogatásban részesült. Ebből a Polgármesteri Hivataltól Százötvenezer forintot kaptunk. A Timikétől Húszezer forintot, a Boriskától Százötvenezret és az Orsolyától pedig Negyvenezer forintot. Minden összegről külön-külön elszámolást készítettem. Köszönjük szépen mindenkinek a támogatásokat.

**Kaszányiné Ruppert Tímea alpolgármester**: Mi tartozunk köszönettel a Nyugdíjas Klubnak. Minden rendezvényen aktívan részt vesznek, még kérnünk se kell, már ott vannak, Szüreti Felvonulás, Falunap. Köszönöm a testület nevében, hogy ilyen jó a kapcsolat, hogy ennyi segítséget nyújtotok és kérem, hogy tolmácsold a tagság felé is a köszönetünket.

**Handl Istvánné Nyugdíjas Klub**: Ha bármi van, nagyon szívesen segítünk.

**Hatrtman József képviselő**: Tavaly a Horgászegyesület kérése önzetlenül jöttetek a szaletliket meg a padokat lefesteni. A Horgászegyesület ebben az évben folytatja a festést, szeretném megkérdezni, hogy idén is tudtok-e jönni segíteni?

**Handl Istvánné Nyugdíjas Klub**: Igen, természetesen. Szóljatok, hogy mikor, nagyon szívesen segítünk.

**Nehiba Bernadett képviselő**: Ha van ilyen akció, nekem is szólhattok.

**Kaszányiné Ruppert Tímea alpolgármester**: Aki elfogadja a Nyugdíjas Klub beszámolóját, kérem, kézfelemeléssel jelezze. Szavazott a jelenlévő hat fő képviselő, hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**67/2022. (IV.12.) sz. határozata**

Kecskéd Község Önkormányzat Képviselő-testülete a Kecskédi Nyugdíjas Klub 2021. évi tevékenységéről szóló beszámolót jóváhagyja és tudomásul veszi.

**Kaszányiné Ruppert Tímea alpolgármester**: Aki elfogadja a Nyugdíjas Klub pénzügyi elszámolását, kérem, kézfelemeléssel jelezze. Szavazott a jelenlévő hat fő képviselő, hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**68/2022. (IV.12.) sz. határozata**

Kecskéd Község Önkormányzat Képviselő-testülete a Kecskédi Nyugdíjas Klub 2021. évi önkormányzati támogatás felhasználásával kapcsolatos elszámolást jóváhagyja és tudomásul veszi.

**Határidő:** azonnal

**Felelős:** alpolgármester

**11. napirend Bendegúz Vére Hagyományőrző Egyesület beszámolója**

**Kaszányiné Ruppert Tímea alpolgármester:** Sok szeretettel köszöntjük a Bendegúz Vére Hagyományőrző és Íjász Egyesület vezetőjét Zsovinecz Mártont. Az egyesület beszámolóját minden képviselő előzetesen írásban megkapta. Szeretnél-e a beszámolóhoz szóbeli kiegészítést tenni?

**Zsovinecz Márton egyesület vezetője**: Igen. A pénzügyi elszámolást még nem tudtam leadni, mert a könyvelő kórházba került. A következő testületi ülésre tudom behozni.

**Kaszányiné Ruppert Tímea alpolgármester**: Van-e kérdés, észrevétel a képviselők részéről?

**dr. Blaschek Orsolya képviselő**: Mekkora a gyerekek létszáma az egyesületben?

**Zsovinecz Márton egyesület vezetője**: Most nem sok. A COVID miatt nem sok gyereket engedtek ki, most öt-hat gyerek jár, de ők sem rendszeresen. Lehet jönni hozzánk akkor is, ha valaki nem tagja az egyesületnek, csak akkor szólni kell előre.

**Nehiba Bernadett képviselő**: Még mindig fel kell menni a Kápolnához?

**Zsovinecz Márton egyesület vezetője**: Igen, ott vagyunk.

**Kaszányiné Ruppert Tímea alpolgármester**: Megütötte a fülemet, hogy ki kell menni a Kápolnához. Mert hogy terve van, hogy eljöttök onnan? Most a Kápolnánál vagytok vagy az Öreg Iskolánál? Most az tervben van, hogy a Kápolnától elköltöztök? Min múlik az, hogy kell?

Nehiba Bernadett képviselő: gyakorlatilag nincs más helyük a faluban.

**Kaszányiné Ruppert Tímea alpolgármester**: Három opció került szóba, amennyire én emlékszem. A Kápolna, a Sportpálya és az öreg Iskola.

**Zsovinecz Márton egyesület vezetője**: A Sportnál megkérdeztük a Szabolcsot, hogy hol tudnánk gyakorolni, azt mondta, hogy mehetünk a focipálya mellett a kukoricásban. Az nem megfelelő gyakorlóhely. Jó egyelőre a Kápolna is. Volt ott egy kutyás afférunk egy oroszlányi kutyással. Elengedte a kutyát az íjász edzés közben.

**Kaszányiné Ruppert Tímea alpolgármester:** Véleményed szerint mi az a hely, ami jó lehet az Íjászegyesületnek?

**Zsovinecz Márton egyesület vezetője**: Amikor a búcsúkor volt az íjásztatás az Öreg iskolánál, az az udvar rész az jó lenne, de ha nem lehet, akkor jó a Kápolna is.

**Kaszányiné Ruppert Tímea alpolgármester**: Azt tudom, hogy szó volt róla, csak nincs meg az a pont, hogy hol akadt ez meg.

**Nehiba Bernadett képviselő:** Nekem az utolsó az volt, hogy a Zoli megkérdezi a Gyulát, hogy tudnak-e helyet csinálni az Öreg Iskolában vagy valahol, hogy be tudjanak pakolni?

**Kaszányiné Ruppert Tímea alpolgármester**: Jó, de az a tárolásra vonatkozott.

**Nehiba Bernadett képviselő**: Jó, de baszki ott kell lenni, ahol gyakorolnak. A focilabdákat is a focipályán tárolják.

**Kaszányiné Ruppert Tímea alpolgármester**: Jó, de a Kápolnánál nincs tárolva semmi. Én itt akadtam meg.

**Zsovincz Márton egyesület vezetője**: De, a büfében vannak tárolva azok a vesszőfogók, amiket az edzésen használunk.

**Kaszányiné Ruppert Tímea alpolgármester**: Jó, de a büfé épületét le lehet tenni az Öreg iskolához is. És már meg is van oldva. Ott akadt meg, hogy az Öreg Iskolánál nincs hely, mert a Gyuláék nem tudnak kipakolni sehonnan.

**Nehiba Bernadett képviselő**: nem érteni

**Zsovinecz Márton egyesület vezetője**: Ami ott van büfé, az nem elég az összes felszerelésnek, mert nagyon sok cuccunk van.

**Kaszányiné Ruppert Tímea alpolgármester**: Jó, de most is, ott tároltok benne.

**Zsovinecz Márton egyesület vezetője**: Ami az edzésre való, az a pár darab vesszőfogó, ha feltörik a büfét, azért már nem kár.

**Kaszányiné Ruppert Tímea alpolgármester**: Jó, de akkor azt döntsük el, hogy kell valahol lenni vagy nincs más lehetőség. Erről többször beszéltünk már, hogy helyet keresünk ott, a megoldás az lehet, hogy egy mobilgarázst fel állítunk ott, erről szerintem testületi ülésen is beszéltünk, hogy esetlegesen az íjászegyesületnek is egy mobilgarázst kellene vásárolni, amit az öreg Iskola végében fel tud állítani és ott tud tárolni. Nekem az egy teljesen új információ, hogy kint a Kápolnánál vannak tárolva dolgok, tehát, akkor, ha hely kell és az Öreg Iskolánál akartok, és ott biztonságosabban tudjátok csinálni az íjásztatást, akkor azt a büfét le lehet hozni oda egy mobilgarázs helyett átmenetileg.

**Zsovinecz Márton egyesület vezetője**: Mindenképpen le kell hoznunk onnan a büfét, mert már azért is szóltak.

**Kaszányiné Ruppert Tímea alpolgármester:** Számomra ez egy teljesen új információ. Én erről semmit nem tudok. A tárolóhelyről tudok, hogy az hol akadt el, de akkor ezt így meg lehet oldani, hogy ide le lehet hozni. Ezzel kapcsolatban tudunk-e úgy tovább menni, hogy Ti eldöntitek, hogy mit szeretnétek, ha Ti úgy döntötök, hogy az Öreg iskolában lehet edzést tartani, mert az egy zárt terület, akkor az eszközeiteket leviszitek oda.

**Zsovinecz Márton egyesület vezetője**: Jó, ha ez mindenkinek megfelel. Meg a művelődési háznak is, ha ők bele egyeznek. Csak én nem tudok minden edzésen ott lenni. Mert a Zolival beszéltük, hogy ha az Öreg Iskolában lesz a tárolás, akkor oda csak én mehetek a cuccokért.

**Kaszányiné Ruppert Tímea alpolgármester:** Az Öreg Iskola épületében. De most kiderült, hogy van nektek egy tárolótok. Az simán áttelepíthető az Öreg Iskola udvarára, ahol ugyanúgy tudtok tárolni. Nem tudom a többiek mit szólnak hozzá. De a probléma átmenetileg meg is oldódik. Nekem erről nem volt tudomásom, azt tudtam, hogy tárolni akartok az öreg iskolánál, de azt, hogy ennyire le akartok jönni oda, az nem.

**Zsovinecz Márton egyesület vezetője**: Igen. A búcsúkor beszéltünk róla, Gábor is ott volt. Mindenkinek könnyebben bejönni ide. Környéről is járnak, meg innen gyerekeknek is könnyebb, ha elengedik őket a szüleik.

**Kaszányiné Ruppert Tímea alpolgármester:** Állok itt értetlenül, nem értem, hogy mi volt a probléma.

**Nehiba Bernadett képviselő**: Timi, nem volt semmi kommunikáció. Utoljára arról volt szó, hogy a Zoli beszél a Gyulával.

**Kaszányiné Ruppert Tímea alpolgármester**: Beszélt is. A Zoli beszélt a Marcival is.

**Zsovinecz Márton egyesület vezetője**: Igen beszéltünk.

**Kaszányiné Ruppert Tímea alpolgármester:** Nem tudnak a Gyuláék honnan kipakolni, a Tájházban sincs már hely. Egy lehetőség van, a mobil garázs felállításra kerüljön az Öreg Iskola udvari részén. És akkor ott tudtok tárolni.

**Zsovinecz Márton egyesület vezetője**: Igen és akkor miben hazudtoltalak meg?

**Kaszányiné Ruppert Tímea alpolgármester:** Abban, hogy nem volt kommunikáció. Mondtuk, hogy visszaszólunk, ha lesz megoldás.

**Nehiba Bernadett képviselő**: Testületi ülésen is volt erről szó. Arról volt szó, hogy lesz az Öreg Iskola udvarán egy mobil garázs, ahol az Íjászok tárolni tudnak.

**Kaszányiné Ruppert Tímea alpolgármester**: Nem értem a problémát. Ha van egy tárolóhely és azt csak át kell vinni az Öreg Iskolához, nem értem, hogy miért lovagolunk azon, hogy az épületben nincsen hely.

**Zsovinecz Márton egyesület vezetője**: Azt senki nem tudta, hogy ott az nem tároló, az egy büfé. Három darab célt tárolunk benne, amit az edzésen használunk. Otthon én nálam el van rakva 34 darab cél, plusz a vesszőfogó tartó, plusz az összes vessző, plusz az összes íj. Amik tartoznak az egyesülethez. Plusz a karikás ostorok, plusz meg még egy csomó minden. Ezt a Viki oda adta a művelődési házban a kazánházban, ott tároltunk mindent egy helyen. Hogy ne kelljen hozzám vagy bármelyikünkhöz rohangálni, volt hozzá egy kulcs. De most, hogy ott van nálam minden nem olyan egyszerű összeegyeztetni.

**Kaszányiné Ruppert Tímea alpolgármester:** Jó.

**Kaszányiné Ruppert Tímea alpolgármester**: Aki elfogadja a Bendegúz Vére Hagyományőrző és Íjász Egyesület beszámolóját, kérem, kézfelemeléssel jelezze. Szavazott a jelenlévő hat fő képviselő, hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**69/2022. (IV.12.) sz. határozata**

Kecskéd Község Önkormányzat Képviselő-testülete a Bendegúz Vére Hagyományőrző és Íjász Egyesület 2021. évi tevékenységéről szóló beszámolót jóváhagyja és tudomásul veszi.

**Határidő:** azonnal

**Felelős:** alpolgármester

**12. napirend 2021. évi közművelődési feladatellátásról szóló beszámoló**

**Kaszányiné Ruppert Tímea alpolgármester:** Köszöntöm Jakobi Mariannát a Művelődési Ház vezetőjét. Az írásbeli beszámolót minden képviselő előzetesen megkapta. Van-e kérdés, észrevétel? Nincs. Mariann! Szeretnéd-e szóban kiegészíteni a beszámolód?

**Jakobi Marianna művelődési ház vezető**: Igen, egy probléma van, amiről beszélni szeretnék. Ez az olajszag az épületben.

**Kaszányiné Ruppert Tímea alpolgármester:** Igen, többször tárgyaltuk a büfében való főzést. A Zsuzsának az engedélye meg van erre, van szagelszívó, bár nem tölti be a funkcióját, a pályázatban benne van a szagelszívó, de ez csak akkor valósulhat meg ha nyerünk, mert a költségvetésünk jelenleg nem úgy áll, hogy Egymillió forintot ki tudjunk adni szagelszívóra. Így viszont tényleg hátráltatjuk a Marianna munkáját, mert nem szívesen megy be oda senki kulturális rendezvényre és ételszagúan megy onnan haza.

**Nehiba Bernadett képviselő**: Mariann, te mit látsz, a büfé mennyit tesz hozzá a művelődési ház látogatottságához? Mennyire érzed azt, hogy valóban szükség van ott a büfére?

**Jakobi Mariann művelődési ház vezetője**: Látogatják a büfét, nem a mi korosztályunk, amikor volt program jó volt, a gyerekek kaptak ételt is meg cukorkát, jó, hogy van. Amikor pályáztam, akkor is fontos kérdésnek éreztem a részetekről, hogy legyen és menjen. Napi szinten van néhány ember, aki látogatja a büfét. Igazából az étel az inkább elvitelre, az ami megy. 80%/20% az arány. Konkrétan, ha nem lenne étel, nem lenne létjogosultsága a büfének.

**Nehiba Bernadett képviselő**: Milyen a kihasználtsága a művelődési háznak?

**Jakobi Mariann művelődési ház vezető**: Ott voltak az öreg iskola felújítása alatt a táncosok minden héten kétszer, minden héten van pilates, van torna, a Dalárda jön minden héten, mondjuk ők a büfét nem használják.

**Kaszányiné Ruppert Tímea alpolgármester:** Az olajszag mindenképen probléma. Előbb utóbb olyan szagok települnek egymásra, hogy nem fog oda bemenni senki.

**Jakobi Mariann művelődési ház vezető**: Ha nem adhat el ételt, deficites lesz neki, nem éri meg. A kaja a 80%-a a forgalmának.

**Depnerné Nekernusz Borbála képviselő**: Én megtiltanám az olajjal való sütést, addig, amíg nem lesz szagelszívó, rendes. Süssön olaj nélkül! Voltam a nyugdíjasoknál, olyan büdösen mentem haza, hogy na.

**Jakobi Mariann művelődési ház vezető:** A rokisok is nagyon olajszagúan mentek haza. Mondták is a szülők. De főzni nem lehet szagtalanul.

**dr. Blaschek Orsolya képviselő**: Hozzájárul-e a szagelszívó árához? Milyen mértékben? Ezt nem forintosítottuk. Tiltsuk meg neki az olajos sütést, amíg nem lesz szagelszívó.

**László Gábor képviselő**: Mi lesz, ha nem megy bele?

**Depnerné Nekernusz Borbála képviselő**: Mi lesz? Adjál javaslatot, hogy mi legyen.

**László Gábor képviselő**: Konfrontálódni nem akarunk vele, szagot nem akarunk. Akkor most mi lesz? Ebben nem lesz döntés, és még hónapok múlva is erről fogunk beszélni.

**Hartman József képviselő**: Mérlegelni kell, mennyit hoz a büfé, mennyi látogatót visz el az olajszag? Innentől kezdve döntés kérdése, hogy kell-e büfé.

Azt kész. Majd jön más.

**László Gábor képviselő**: Ki szerződött a büféssel? A Mariann. Old meg légy szíves. Kérsz hozzá segítséget?

**Jakobi Mariann művelődési ház vezető**: Rendben.

**Kaszányiné Ruppert Tímea alpolgármester**:

Jó, van-e még kérdés? Nincs. Aki elfogadja a művelődési ház beszámolóját, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**70/2022. (IV.12.) sz. határozata**

Kecskéd Község Önkormányzat Képviselő-testülete a 2021. évi közművelődési feladatellátásról szóló beszámolót jóváhagyja és tudomásul veszi.

**Határidő:** azonnal

**Felelős:** alpolgármester

A szavazás után a képviselő-testület megtárgyalta a Május1-i Falunap rendezvény programjait.

**Kaszányiné Ruppert Tímea alpolgármester:** A Gábor szólt, hogy nem szavaztuk meg a László Gábor képviselő javaslatát, a büfével kapcsolatban.

**Jakobi Mariann művelődési ház vezető**: Igen, Én szeretném megkérdezni, hogy milyen segítséget tudsz nyújtani abban, hogy old meg az olajszagot?

**László Gábor képviselő**: Az a lényeg, hogy a büfésnek adunk egy ultimátumot, oldja meg az olajszagot, beszerez egy olajmentes sütőt, vagy szagelszívót, normális ipari minőségüt, nem is érdekel, hogy milyen minőségüt, oldja meg, hogy ne legyen szag. Ha ez nem működik, akkor bonts vele szerződést.

**Jakobi Mariann művelődési ház vezető**: Jó, rendben, ez így oké.

**Kaszányiné Ruppert Tímea alpolgármester:** Ha mi ragaszkodunk a büféhez, ez nem feltétlenül tisztességes, hogy áthárítjuk a felelősséget, de jó, legyen így.

**Nehiba Bernadett képviselő**: Nem döntöttünk, hogy kell büfé vagy nem kell büfé?

**Kaszányiné Ruppert Tímea alpolgármester.** Jó, akkor döntsünk arról, hogy kell-e büfé? Igen vagy nem!

**László Gábor képviselő**: Milyen feltételekkel?

**Kaszányiné Ruppert Tímea alpolgármester:** Nem Gábor. Most arról szavazunk, hogy kell büfé vagy nem kell. Majd utána rátérhetünk a feltételekre.

Gábor? Orsi?

**dr. Blaschek Orsolya képviselő**: Feltételekkel.

**Kaszányiné Ruppert Tímea alpolgármester:**

Aki egyetért azzal, hogy kell a büfé, kérem kézfelemeléssel jelezze.

**Kecskéd Község Önkormányzat Képviselő-testületének**

**71/2022. (IV.12.) sz. határozata**

Kecskéd Község Önkormányzat Képviselő-testülete úgy dönt, hogy a Művelődési Ház funkcionalitásának teljességéhez szükséges, hogy lehetőség szerint működő büfével is rendelkezzen.

**Határidő:** azonnal

**Felelős:** alpolgármester

**Kaszányiné Ruppert Tímea alpolgármester**: Milyen feltételekkel? Gábor? Orsi?

**László Gábor képviselő**: Nekem olyan javaslatom van, hogy óvjuk meg az állagot, és ne legyen olajszag az épületben.

**dr. Blaschek Orsolya képviselő**: Olajmentes vagy beszerez egy elszívót. Az elszívó beszerzéséhez lehetnek konstrukciók. A megoldásra törekszünk. Mennyit vállal belőle? Ki vállal belőle? Vállal belőle valamit az önkormányzat, vagy a művház üzemeltető is szóba jöhet. Akár hármas megosztás. Ezek mind-mind felmerülnek.

**Kaszányiné Ruppert Tímea alpolgármester:** Ezzel egyetért mindenki?

Aki ezzel egyet ért, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**72/2022. (IV.12.) sz. határozata**

Kecskéd Község Önkormányzat Képviselő-testülete úgy dönt, hogy a Művelődési Ház felújítás utáni megújult tereiben nem kívánatos a büfé konyhájából eredeztethető, korábban és

jelenleg is tapasztalható sütőolajszag, amely a közösségi tér fő funkcióinak betöltését hátráltathatja.

**Határidő:** azonnal

**Felelős:** alpolgármester

**Kaszányiné Ruppert Tímea alpolgármester:** Mi van akkor, ha nem szünteti meg az olajszagot? A Mariann azonnal rúgja ki? A jelenlegi szerződésében nincsen benne, hogy nem lehet olajszag.

**László Gábor képviselő**: Nem kirúgjuk, hanem ha nem teljesíti a feltételeket, megszüntetjük.

**Kaszányiné Ruppert Tímea alpolgármester** A Mariannak van a szerződésében, hogy büfét üzemeltessen vagy valakivel üzemeltessen. Az, hogy ő milyen szerződést köt, az már a Mariann szerződése, de mindannyian tudtuk, hogy kivel köt szerződést.

**dr. Blaschek Orsolya képviselő**: Kapjon tíz napot arra, hogy megoldja, és ha nem oldja meg tíz napon belül, akkor igazolja, hogy megrendelte az olaj nélküli sütőt. A felszólításnak legyen írásban nyoma, vagy e-mail is jó.

**Kaszányiné Ruppert Tímea alpolgármester:** Aki ezzel egyet ért, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**73/2022. (IV.12.) sz. határozata**

Kecskéd Község Önkormányzat Képviselő-testülete

1. a 72/2022. (IV.12.) számú határozatában jelzett problémát előidéző konyhai tevékenységet a tulajdonában lévő épületben megtiltja mindaddig amíg a büfé üzemeltetője nem gondoskodik az önkormányzat számára is elfogadható megoldást jelentő olajmentes sütő vagy nagyteljesítményű szagelszívó beszerzéséről,
2. amennyiben az 1. pontban jelzett, a sütési tevékenység szüneteltetéséről szóló előírást a büfét üzemeltető vállalkozó megszegi vagy nem kívánja megvalósítani a szagmentességet biztosító eszközök beszerzését jelen határozat közlésétől számított 10 napon belül , a Művelődési Ház üzemeltetője haladéktalanul, 30 napos határidővel szerződést köteles bontani vele.

**Határidő:** azonnal

**Felelős:** alpolgármester

**Kaszányiné Ruppert Tímea alpolgármester:** A szavazás után a képviselő-testület megtárgyalta a Május1-i Falunap rendezvény programjait. Aki elfogadja a Falunap szervezését és programjait, kérem, kézfelemeléssel jelezze. Szavazott a jelenlévő hat fő képviselő, hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**74/2022. (IV.12.) sz. határozata**

Kecskéd Község Önkormányzat Képviselő-testülete a 2022. évi Falunap tervezett programjairól és szervezési feladatairól szóló tájékoztatást jóváhagyja és tudomásul veszi.

**Határidő:** azonnal

**Felelős:** alpolgármester

**13. napirend Rák Tiborné kérelme**

**Kaszányiné Ruppert Tímea alpolgármester:** Köszöntöm Rák Lénárdot.

Megkérem, hogy ismertesse a kérelmüket.

**Rák Lénárd**: Azért adtuk be újra a kérelmet, mert a Szeredi Gábor tervező félreértette a kérelmünket. Csak annyit kérünk, hogy a térképen mutatom, hogy miről van szó, csak egy út összekötésre van szükség és az önkormányzat hozzájárulása azért kell, mert az összevonás érint egy önkormányzati tulajdonban lévő árkot. Az út tervező kérte ezért a szabályozási vonal megváltoztatását. A pályázatainkkal zöldebbek kívánunk lenni, ezért van szükségünk erre.

**Kaszányiné Ruppert Tímea alpolgármester**: Mindenki érti, hogy miről van szó? Igen. Támogatjuk -e Rák Tiborné kérelmét?

Aki támogatja a kérelmet, kérem, kézfelemeléssel jelezze. Szavazott a jelenlévő hat fő képviselő. Hat igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**75/2022. (IV.12.) sz. határozata**

Kecskéd Község Önkormányzat Képviselő-testülete úgy dönt, hogy,

1. a 44/2022. (II.23.) számú határozatában foglalt döntését megváltoztatva támogatja a kérelemben foglalt Szabályozási Terv módosítást,
2. a rendezési terv módosítása után a majdan jóváhagyott új és végleges dokumentációban Rák Tiborné (2852 Kecskéd, Malom u. 48.) kérelmében foglaltaknak megfelelően kerül rendezésre a szabályozási vonal és övezeti besorolás megállapítása.

**Határidő:** azonnal

**Felelős:** alpolgármester

**14. napirend Bölcsőde építés**

**Kaszányiné Ruppert Tímea alpolgármester:** A VIS MJOR-ra és az ukrán helyzetre hivatkozva a kivitelező azt mondja, hogy ennyi pénzből nem tudja megépíteni. Tudjuk mi is, hogy az építőanyag árak elszálltak. Most az az eldöntendő kérdés, hogy akarunk-e bölcsődét vagy nem? Volt itt egy Messengeres beszélgetés, törvényi hivatkozással, kötelező a bölcsődei ellátás, mivel, hogy van annyi gyereklétszám. Kötelességünk ellátni őket, a környező településekkel nem tudtunk megállapodást kötni, mivel ott is túlterheltek az intézmények. Van egy lakossági nyomás rajtunk, de van egy kivitelezői része is.

Felmerült az is, hogy óvodán belül megoldjuk, de arra nem kapunk normatív támogatást. Tehát az a kérdés, hogy akarunk-e bölcsődét építeni vagy nem?

Aki egyet ért azzal, hogy igen, akarunk, kérem, kézfelemeléssel jelezze. Szavazott a jelenlévő hat fő képviselő. Öt igen szavazattal, ellenvélemény nélkül, egy tartózkodással a következő döntést hozta:

**Kecskéd Község Önkormányzat Képviselő-testületének**

**76/2022. (IV.12.) sz. határozata**

Kecskéd Község Önkormányzat Képviselő-testülete kinyilvánítja és megerősíti szándékát a településen megépíteni tervezett bölcsőde megépíttetésével kapcsolatban.

**Határidő:** azonnal

**Felelős:**  alpolgármester

**Kaszányiné Ruppert Tímea alpolgármester**: Milyen lehetőségeink vannak? A szerződés aláírásra került, a munkaterület átadásra került, A táblázat mindenkinek megvan? a kivitelezési költség szerint Százötvenmillió forintba kerülne a bölcsőde. Tehát az a lehetőségünk van, hogy felbontjuk a szerződést és új közbeszerzést írunk ki, a Juhász János levelét olvastátok, attól nem lesz olcsóbb a kivitelezés, ha új közbeszerzést írunk ki, plusz a közbeszerzésnek is költsége van.

A második kérdés az, hogy ezzel a kivitelezővel folytatjuk a munkát, vagy keressünk mást? Most erről szavazunk.

**László Gábor képviselő**: Mi van akkor, ha bevisszük a bölcsőde kivitelezést Százmillió alá?

**Kaszányiné Ruppert Tímea alpolgármester.** Hogyan hozzuk ki Százmillió alatt a bölcsődét, ami most műszakilag meg van tervezve? Hatmillió volt csak a tervezése ennek a bölcsődének. Akkor teljesen új tervek kellenek. A műszaki ellenőr szerint jelenleg 220 négyzetméter a terasszal együtt, erre a Juhász János azt mondta, hogy Hatszázezer forint / négyzetméter a jelenlegi kivitelezői ár.

**Hartman József képviselő**: 200 négyzetméterre Százhúszmillió.

**Kaszányiné Ruppert Tímea alpolgármester:** Az építésre van Százhuszonegymillió forintunk. Annyit tudunk még tenni, hogy kérünk kivitelezői hosszabbítást, jövő szeptemberig kell készen lennie.

**László Gábor képviselő**: Ahhoz, hogy ezt a pénzt megkapjuk közbeszerzést kell kiírnunk?

**Kaszányiné Ruppert Tímea alpolgármester:** A pénz itt van nálunk, el kell költenünk.

**László Gábor képviselő**: Mondjuk azt, hogy Kilencvenkilencmillió forint.

**Kaszányiné Ruppert Tímea alpolgármester**: Nincs olyan tervező, aki ennyiért tervezi meg a mai árakon. A kivitelezőknek 20%-ot be kell tenniük a költségvetésükbe. Ha visszaosztod a Kilencvenkilencmilliót, mínusz 20%, annyiért kell megépítenie ezt a 220 négyzetmétert. Nincs az az ember, aki ezt megépíti. Leült egymással a tervező, a kivitelező, a projektmenedzsment, az a javaslatuk, hogy csökkentsük a műszaki tartalmat és a kivitelező kapja meg a pénzt az építőanyag megvásárlására. Így ki lehetne védeni a jövőbeni kockázatot. A műszaki tartalom csökkentése után

**László Gábor képviselő**: Tizennégymilliót csökkentettünk már azzal, hogy nem lesz vasbeton födém és nem lesz gipszkarton fal. Mivel tudunk még csökkenteni?

**Kaszányiné Ruppert Tímea alpolgármester**: Kigyűjtettem, hogy mi mennyit költöttünk eddig a bölcsődére. Nyolcmillió forintot költöttünk rá. A projketmenedzsmentnek, mivel konzorciumban van, Kettőmillió forintba került. Úgy, hogy Tízmillió forintunkban van a bölcsőde.

**László Gábor képviselő**: Úgy, hogy semmit nem csináltunk.

**Kaszányiné Ruppert Tímea alpolgármester**: Megterveztettük, Gábor, megkértük a módszertanit, igen, semmit nem csináltunk, beköttettük a villanyt, a vizet megterveztettük, ezek a tételek vannak benne eddig.

**László Gábor képviselő**: És miből tudunk még levenni? Mert már ott tartunk, ahol eredetileg voltunk egy évvel ezelőtt.

**Kaszányiné Ruppert Tímea alpolgármester**: Most minden település ezt csinálja, mert bölcsődét akar mindenki a településeken, több pénzt már nem kapnak rá az önkormányzatok, az építőanyag árak emelkednek, mást nem lehet, csak műszaki tartalmat csökkenteni. Az a kérdés, hogy mi mit akarunk és belemegyünk-e ebbe? Hatmilliót kell még csökkenteni.

Nehiba Bernadett távozott az ülésről, a jelenlévő képviselők száma öt fő.

Aki ezzel egyet ért, kérem, kézfelemeléssel jelezze. Szavazott a jelenlévő öt fő képviselő. Öt igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**77/2022. (IV.12.) sz. határozata**

Kecskéd Község Önkormányzat Képviselő-testülete a bölcsőde beruházásnak a projektmenedzsment által egyeztetett és javasolt műszaki tartalom csökkentését 28.475.286 Ft. összegben jóváhagyja és tudomásul veszi arra tekintettel, hogy a folyamatosan növekvő építőanyagárak és az önkormányzati pluszforrás rendelkezésre nem állása miatt más módon nem megvalósítható a kivitelezés.

**Határidő:** azonnal

**Felelős:** alpolgármester

**László Gábor képviselő**: Alkudni kell még.

**Hartman József képviselő**: Azt mondta a kivitelező, hogy 15% haszna kell, hogy legyen, ehhez ragaszkodik, nem fog ingyen dolgozni. Én most csak azt mondom, amit ő mondott.

**Kaszányiné Ruppert Tímea alpolgármester**: Közművesítés még hátra van, ezek súlyos pénzek lesznek. Sok változtatást nem eszközölhetünk, a tervezőnek van egy szellemi terméke, ragaszkodik néhány dologhoz, ami érhető.

**Hartman József képviselő**: Hatalmazzuk fel az alpolgármester, hogy tárgyaljon a kivitelezővel és a tervezővel a további költségcsökkentésekről.

Aki ezzel egyet ért, kérem, kézfelemeléssel jelezze. Szavazott a jelenlévő öt fő képviselő. Öt igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**78/2022. (IV.12.) sz. határozata**

Kecskéd Község Önkormányzat Képviselő-testülete a bölcsőde építés jelenlegi feltételek melletti kivitelezhetősége érdekében további költségcsökkentést tart szükségesnek a 77/2022. (IV.12.) számú határozatában jóváhagyottakon kívül. Az ennek megvalósíthatóságáról szóló, a tervezővel és a kivitelezővel történő előzetes, döntést előkészítő egyeztetések lefolytatására felhatalmazza az alpolgármestert.

**Határidő:** azonnal

**Felelős:** alpolgármester

**16. napirend Repülőtér bérbeadása**

**Kaszányiné Ruppert Tímea alpolgármester:** Megkerestek a jelenlegi bérlők, hogy szeretnék tovább használni, kérik a szerződés meghosszabbítását. A veszélyhelyzet végéig nem emelhetünk bérleti díjat. Javaslom, hogy szerződjünk velük a vészhelyzet végéig, utána újra tárgyaljunk róla.

Aki ezzel egyet ért, kérem, kézfelemeléssel jelezze. Szavazott a jelenlévő öt fő képviselő. Öt igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**79/2022. (IV.12.) sz. határozata**

Kecskéd Község Önkormányzat Képviselő-testülete úgy dönt, hogy

1. változatlan feltételekkel a korábbi bérlőkkel meghosszabbítja a tulajdonában lévő, Kecskéd 06 hrszú ingatlanra vonatkozó haszonbérleti szerződést,
2. a szerződés az Országgyűlés által elrendelt veszélyhelyzet időtartamára kerül meghosszabbításra, annak lejárta után vagy megszüntetése esetén az önkormányzat pályáztatás keretében választja ki a legjobb ajánlatot nyújtó, hosszútávú bérlőt.

**Határidő:** azonnal

**Felelős:** alpolgármester

**17. napirend Civil szervezetek 2022. évi önkormányzati támogatása**

**Kaszányiné Ruppert Tímea alpolgármester:** Kiosztom az előterjesztést.

A táblázatból látszik, hogy az előző évben mennyit kaptak. Az idei évre Négy és félmillió forintot lehet szétosztani.

**László Gábor képviselő**: A Lovasok mire kértek? Beszállunk a Lovas Napba is.

Tűzoltók mire kérték?

**Kaszányiné Ruppert Tímea alpolgármester**: védőruha, védőfelszerelés, eszköz és gépbeszerzés, karbantartás, működési költség, vízdíj, üzemanyag, kötelező biztosítás, gépjármű karbantartás, műszaki vizsga, banki postaköltség, reprezentáció, telefon, állagmegóvás.

**László Gábor képviselő**: Akkor ők semmi konkrétra nem kértek.

**Hartman József képviselő**: Én a Tűzoltóktól levennék egy százast és a Sportnak adnám, mert ott is kell a lóvé.

**Kaszányiné Ruppert Tímea alpolgármester**: Négy és félmilliónk van erre. Egyre több a civil szervezet. Ezen belül lehet gondolkodni. Nincs több pénz. A Tűzoltókat fogjuk hívni, ha a bölcsődénél vagy máshol kell fákat kivágni, ezek súlyos pénzek lennének.

**Hartman József képviselő**: A Tűzoltók egy évben jönnek kétszer vagy háromszor vagy tízszer, a sport meg minden héten ott van.

**László Gábor képviselő**: Minden egyesületnek más a fontos. A sporthoz, ha lemész, ezernyi gyerek van ott délután, nagyon jó a közösség. Őket is ugyanúgy kell tartani, mindenki máskép tesz hozzá. Tűzoltóktól toljunk át a Sporthoz Ötvenezret.

Aki ezzel egyet ért, kérem, kézfelemeléssel jelezze. Szavazott a jelenlévő öt fő képviselő. Öt igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**80/2022. (IV.12.) sz. határozata**

Kecskéd Község Önkormányzat Képviselő-testülete a támogatási kérelmet benyújtó helyi civil szervezetek részére az alábbi támogatásokat állapítja meg 2022-re:

Kecskéd Községi Sportkör : 1.850.000 Ft.,

Kecskédi Lovas Baráti Kör : 300.000 Ft.,

Kecskédi Néptánc Egyesület : 700.000 Ft.,

Önkéntes Tűzoltó Egyesület : 750.00 Ft.,

Dalárda : 350.000 Ft.,

Nyugdíjas Klub : 150.000 Ft.,

Bendegúz Vére Hagyományőrző és Íjász Egyesület : 50.000 Ft.,

Kecskédi Horgász Egyesület 350.000 Ft. .

**Határidő:** azonnal

**Felelős:** alpolgármester

**18. napirend Egyebek**

**Kaszányiné Ruppert Tímea alpolgármester**: Villamosenergia közvilágítási szerződés. 2024-ig szóló hosszútávú szerződésre kaptunk ajánlatot. 22,55 forint/kW. Az új ajánlatuk 55, 79,-ft/ kW. Ha nem fixáljuk le, nem tudjuk meddig mennek el az árak.

**Hartman József képviselő**: Lefelé fognak menni. Az üzemanyag is megy lefele. Én azt mondom, ne írjuk alá.

**Kaszányiné Ruppert Tímea alpolgármester**: Jó. Ki ért egyet azzal, hogy ne írjuk alá? Aki ezzel egyetért, kérem, kézfelemeléssel jelezze. Szavazott a jelenlévő öt fő képviselő. Öt igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**81/2022. (IV.12.) sz. határozata**

Kecskéd Község Önkormányzat Képviselő-testülete úgy dönt, hogy az előre nem látható és kiszámíthatatlan piaci viszonyokra tekintettel nem támogatja hosszútávú, 2024.12.31-ig szóló villamosenergia szolgáltatási szerződés megkötését az azt kezdeményező szolgáltatóval.

**Határidő:** azonnal

**Felelős:** alpolgármester

**Tűzoltó napi kitüntetés**

**Kaszányiné Ruppert Tímea alpolgármester:** Javaslatokat kérek.

**Hartman József képviselő**: Tavaly adtunk, ne adjunk még egyszer.

**Kaszányiné Ruppert Tímea alpolgármester**: Egyetértés van ebben? Igen.

Aki egyetért, kérem, kézfelemeléssel jelezze. Szavazott a jelenlévő öt fő képviselő. Öt igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**82/2022. (IV.12.) sz. határozata**

Kecskéd Község Önkormányzat Képviselő-testülete úgy dönt, a 2022. évben nem kíván élni a KEM Rendőr- főkapitányság Rendőrnapján és a KEM Katasztrófavédelmi Igazgatóság által szervezett Tűzoltó Napi Ünnepségen való, részére felajánlott személyes jutalmazás lehetőségével.

**Határidő:** azonnal

**Felelős:** alpolgármester

**Német Nemzetiségi Önkormányzat kérelme**

**Kaszányiné Ruppert Tímea alpolgármester:** Azt kérik, hogy a pályázatukban egy átmeneti időre biztosítsunk neki Kettő és félmillió forintot, hogy a vállalkozót ki tudja fizetni. Amikor megkapja a pályázati pénzt, visszautalja nekünk. A parkosítás még visszavan, nem tud fizetni még a pályázati pénzből, mert utófinanszírozott a pályázat. Megnyert pénz, csak utólag kapja meg. Az előleg még elbírálás alatt van.

Aki támogatja, hogy segítsünk a Német Nemzetiségi Önkormányzatnak ezzel a támogatással, kérem, kézfelemeléssel jelezze. Szavazott a jelenlévő öt fő képviselő. Öt igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**83/2022. (IV.12.) sz. határozata**

Kecskéd Község Önkormányzat Képviselő-testülete úgy dönt, hogy a Kecskédi Német Nemzetiségi Önkormányzat kérelmében foglalt pályázati előleg biztosítását támogatja, és 2.500.000 Ft. visszafizetendő támogatást nyújt részére az utófinanszírozású összeg beérkezéséig.

**Határidő:** azonnal

**Felelős:** alpolgármester

**Forgalmi tábla kihelyezése az iskola előtti útszakaszon**

**Kaszányiné Ruppert Tímea alpolgármester:** Az iskola igazgatója írt egy kérelmet, hogy helyeztessünk ki megállni tilos táblát az iskola előtt az útra, mert rendkívül baleset veszélyes, ha ott állnak meg a szülők, hogy kitegyék a gyereküket. Írtunk a Magyar Közútnak és azt a választ kaptuk, hogy nem javasolják megállni tilos vagy parkolni tilos tábla kihelyezését, mert akkor abban az esetben azt csak folyamatos rendőri ellenőrzéssel lehet betartatni. Továbbá ha megtiltjuk az adott szakaszon a megállást, az önkormányzatnak kell tájékoztatnia az érintetteket, hogy ott ténylegesen nem állhat meg és hogy hol lehet a gépjárműveket letenni, onnan bekísérni a gyerekeket az iskolába. Javasolják korlát vagy oszlopsor kihelyezését, az oszlop ne fából legyen, hanem olyan anyag, ami könnyen hajlik vagy törik, ha egy lesodródó autó nekimegy. Fentiekre vonatkozóan kérjük, hogy az oszlopsorra vonatkozó terveket elkészíteni, az oszlopok anyagának megjelölésével javasolt előzetes véleményezésre Igazgatóságunknak elektronikusan megküldeni. Amennyiben mégis a megállni tilos tábla mellett döntenek, kérjük, vegyék fel az illetékes rendőrkapitánysággal a kapcsolatot, hogy a rendőri ellenőrzéseket szervezni tudják. Felhívtam az Edinát. Ragaszkodik a megállni tilos táblához. Az oszlopsort veszélyesebbnek tartja.

**Hartman József képviselő**: Nem javaslom, hogy a posta mellé vigyük a parkolóba, mert ott sokkal veszélyesebb a gyereknek az autók között átmenni. Azt javaslom, hogy ne tegyünk ki semmit.

**Kaszányiné Ruppert Tímea alpolgármester:** Ki az, aki nem támogatja megállni tilos tábla vagy oszlopsor kihelyezését? Kérem, kézfelemeléssel jelezze. Szavazott a jelenlévő öt fő képviselő. Öt igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**84/2022. (IV.12.) sz. határozata**

Kecskéd Község Önkormányzat Képviselő-testülete úgy dönt, hogy nem támogatja megállni tilos tábla vagy parkolást akadályozó oszlopok kihelyezését a 8155 j. út 1+180-1+225 kmsz között a baloldali útrészen.

**Határidő:** azonnal

**Felelős:** alpolgármester

**Templom előtt tér parkosítása**

**Kaszányiné Ruppert Tímea alpolgármester:** Hartman képviselő úrnakmegadom a szót.

**Hartman József képviselő**: Felkértem a Kostyál Lászlót, hogy adjon ajánlatokat, ötleteket. Azt mondta, hogy a tiszafa Egymillió forintba kerülne. Mondtam, hogy az nagyon sok. Megígérte, hogy tovább kutat. De azt is mondta, hogy jó minőségű föld kellene, vízelvezetés kellene.

**Depnerné Nekernusz Borbála képviselő**: Az egyházközség azt kéri, hogy a pap gépkocsi beállóját szórjuk fel kaviccsal, mert nagyon sáros az a rész, ha esik az eső. Van egy kis pénzük rá.

**Hartman József képviselő:** Felszórni nem lehet, előtte fel kell bontani a területet. Visszatérve a fásításra. Két tiszafát javasolunk.

**Kaszányiné Ruppert Tímea alpolgármester** Egyet ért mindenki a két tiszafával? Aki egyetért, kérem, kézfelemeléssel jelezze. Szavazott a jelenlévő öt fő képviselő. Öt igen szavazattal, ellenvélemény és tartózkodás nélkül a következő döntést hozta:

**Kecskéd Község Önkormányzat Képviselő-testületének**

**85/2022. (IV.12.) sz. határozata**

Kecskéd Község Önkormányzat Képviselő-testülete úgy dönt, hogy templom előtti téren lévő területre 2 darab tiszafa kerüljön kiültetésre a rendezett településközpont harmonikus képének biztosítása érdekében.

**Határidő:** azonnal

**Felelős:** alpolgármester

Mindenkinek megköszönöm a megjelenést.

22 óra 27 perckor a képviselő-testületi ülést bezárom.

Kmf.

Kocsis Gábor Kaszányiné Ruppert Tímea

jegyző alpolgármester